পূজা ভাট

পূজা ভাট (জন্ম ১২ ফেব্রুয়ারি ১৯৭২) একজন ভারতীয় চলচ্চিত্র অভিনেত্রী, কণ্ঠস্বর অভিনেত্রী, মডেল, প্রযোজক এবং পরিচালক। তিনি একাধিক পুরস্কার অর্জন করেছেন, তন্মধ্যে রয়েছে দুটি জাতীয় চলচ্চিত্র পুরস্কার ও একটি ফিল্মফেয়ার পুরস্কার।

ভাট পরিবারে জন্মগ্রহণকারী পূজা ভারতীয় চলচ্চিত্রনির্মাতা মহেশ ভাট এবং কিরণ ভাটের কন্যা। ১৯৮৯ সালে পিতা মহেশ ভাটের ড্যাডি টেলিভিশন চলচ্চিত্রে পূজা চরিত্রে উপস্থিতির মাধ্যমে অভিনয়ে তার আত্মপ্রকাশ ঘটে। এই কাজের জন্য তিনি লাক্স বর্ষসেরা নতুন মুখ বিভাগে ফিল্মফেয়ার পুরস্কার অর্জন করেন। পরবর্তীকালে আমির খানের বিপরীতে মহেশ ভাট পরিচালিত প্রণয়ধর্মী দিল হ্যায় কে মানতা নেহি (১৯৯১) চলচ্চিত্রের মাধ্যমে নিয়মিত অভিনয় শুরু করেন তিনি। তিনি মহেশ ভাটের বেশকয়েকটি চলচ্চিত্রে অভিনয়ের মাধ্যমে অভিনেত্রী হিসাবে বলিউড চলচ্চিত্র শিল্পে নিজেকে প্রতিষ্ঠিত করেছেন। যার মধ্যে ১৯৯৯ সালে, জখম চলচ্চিত্রে দেসাই চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে বাংলা চলচ্চিত্র সাংবাদিক সমিতি পুরস্কার পুুরস্কার লাভ করেন।

প্রাথমিক জীবন

পূজা মহেষ ভাট ১৯৭২ সালের ১২ ফেব্রুয়ারি ভারতের বম্বেতে (বর্তমানে মুম্বই) জন্মগ্রহণ করেন। তার বাবা ভারতীয় চলচ্চিত্র পরিচালক মহেশ ভাট এবং মা কিরণ ভাট। বাবার দিক থেকে ভাট মূলত গুজরাতি এবং মায়ের দিক থেকে তিনি ব্রিটিশ, স্কটিশ, আর্মেনিয় ও বার্মি বংশদ্ভূত। তিনি অভিনেত্রী সোনি রাজদানের সৎ কন্যা। তার ডাকনাম ভূত। ভারতীয় পরিচালক নানাভাই ভাট তার পিতামহ। তার ভাই চলচ্চিত্র অভিনেতা রাহুল ভাট। ভারতীয় লেখক শাহীন (জন্ম ১৯৮৮), এবং চলচ্চিত্র অভিনেত্রী আলিয়া ভাট তার সৎবোন। অভিনেতা ইমরান হাশমী ও চলচ্চিত্র পরিচালক মোহিত সুরি তার চাচাতো ভাই এবং প্রযোজক মুকেশ ভাট তার চাচা।

কর্মজীবন

পূজা ভাটের টেলিভিশন পর্দায় অভিনয়ের সূচনা ঘটে সতেরো বছর বয়সে, ১৯৯৯ সালে মহেশ ভাট পরিচালিত নাট্যধর্মী ড্যাডি চলচ্চিত্রে পূজা চরিত্রে অভিনয়ের মাধ্যমে। এই চলচ্চিত্রে তিনি অনুপম খের অভিনীত এক মাতাল পিতার সাথে বিচ্ছিন্ন সম্পর্কের আত্ম-সন্ধানকারী কিশোরীর চরিত্রে অভিনয় করেছিলেন। চলচ্চিত্রটি বক্স অফিসে সাফল্য অর্জন করতে ব্যর্থ হলেও, ভাট ৩৬তম ফিল্মফেয়ার পুরস্কার অনুষ্ঠানে লাক্স বর্ষসেরা নতুন মুখ বিভাগে ফিল্মফেয়ার পুরস্কার অর্জন করেন।

১৯৯১ সালে রূপালি পর্দার ভাটের আত্মপ্রকাশ ঘটে তার মিউজিকাল হিট মহেশ ভাট পরিচালিত দিল হ্যায় কে মানতা নেহি চলচ্চিত্রের মাধ্যমে, যেট ছিল ফ্রাংক কাপরা। পরিচালিত অস্কারজয়ী ১৯৩৪ সালের মার্কিন প্রণয়ধর্মী হাস্যরস ইট হ্যাপেন্ড ওয়ান নাইট চলচ্চিত্রের পুননির্মাণ।

চলচ্চিত্রের তালিকা

অভিনেত্রী হিসেবে

প্রযোজক হিশেবে চলচ্চিত্র তালিকা

পুরস্কার ও স্বীকৃতি

আরও দেখুন
 ভারতীয় চলচ্চিত্র অভিনেত্রীদের তালিকা
 ভাট পরিবার

তথ্যসূত্র

উৎস

বহিঃসংযোগ

১৯৭২-এ জন্ম
জীবিত ব্যক্তি
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
২১শ শতাব্দীর ভারতীয় চলচ্চিত্র পরিচালক
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
ভারতীয় নারী মডেল
হিন্দি ভাষার চলচ্চিত্র পরিচালক
হিন্দি চলচ্চিত্র প্রযোজক
ভারতীয় নারী চলচ্চিত্র প্রযোজক
ভারতীয় নারী চলচ্চিত্র পরিচালক
মুম্বইয়ের অভিনেত্রী
মুম্বইয়ের নারী মডেল
মুম্বইয়ের চলচ্চিত্র পরিচালক
মুম্বইয়ের চলচ্চিত্র প্রযোজক
শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার বিজয়ী
ভারতীয় নাস্তিক
গুজরাতি ব্যক্তি
ইংরেজ বংশোদ্ভূত ভারতীয় ব্যক্তি
স্কটিশ বংশোদ্ভূত ভারতীয় ব্যক্তি
আর্মেনীয় বংশোদ্ভূত ভারতীয় ব্যক্তি
বর্মী বংশোদ্ভূত ভারতীয় ব্যক্তি
পূজা
ভারতীয় কণ্ঠাভিনেত্রী
মহারাষ্ট্রের নারী ব্যবসায়ী
বিগ বসের (হিন্দি টিভি ধারাবাহিক) প্রতিযোগী
ভারতীয় চলচ্চিত্রে ইউরোপীয় বংশোদ্ভূত অভিনেত্রী
ভারতীয় ওয়েব ধারাবাহিক অভিনেত্রী